nicephorus-gregoras.historia-romana 11.1.5
( Ε . ) Βουλομένων δὲ τῶν τε Ῥοδίων καὶ τοῦ τῶν Κυκλάδων νήσων ἡγεμόνος τά τε χρήματα διαρπάσαι καὶ τὴν ἄλλην ἐπίσης ἐπικράτειαν διανείμασθαι τῶν Λεσβίων , δόλῳ τινὶ καὶ ἀπάτῃ χρησάμενος ὁ τῶν Φωκαέων ἀρχηγὸς Κατάνης οἰκείαν τε φρουρὰν εἰσήγαγεν εἰς τὴν Μιτυλήνην καὶ ταύτην ἐσφετερίσατο , τούτους παρακρουσάμενος . ἐνόμισε γὰρ ῥᾳδίως ἐκεῖθεν καὶ ὅλης ἄνευ συμμάχων τῆς νήσου κρατήσειν , ἅτε πλείονα συναμφοτέρων ἐκείνων μόνος αὐτὸς κεκτημένος δύναμιν . ὀκτὼ μὲν γὰρ ἦλθεν ἔχων τριήρεις μόνος αὐτὸς , ἃς ἐκ Γεννούας ἔφθη πεπληρωκώς · οἱ δὲ Ῥόδιοι τέτταρας · τὰς δ' ἑτέρας τρεῖς ὁ τῶν Κυκλάδων νήσων ἀρχηγός . αὐτὸς μὲν οὖν τοὺς μὲν τῆς Μιτυλήνης οἰκήτορας εὐθὺς ἐξῴκισε τῆς πατρίδος · ὁ δὲ τὴν γυναῖκα καὶ τὰ τέκνα μεταπεμψάμενος ἐκ Φωκαίας ἐκεῖ τὴν οἴκησιν ἔχειν εἵλετο , φρουρὰν ἱκανὴν ἐγκαταλιπὼν τῇ Φωκαίᾳ . κλῆρος δ' αὐτῷ περιελθὼν ἦν ἀπὸ προγόνων ἡ Φώκαια , πρὸς τοῦ βασιλέως καὶ πάππου τοῦ βασιλέως σφίσι δοθεῖσα ἐπιτροπῆς τε εἵνεκα καὶ χρημάτων τινὸς πορισμοῦ . διὸ καὶ κατὰ χρόνους τακτοὺς οἱ τὴν ταύτης ἐφορείαν διαδεχόμενοι γράμμασι βασιλικοῖς ἀνανεοῦντες ἀεὶ διετέλουν τὴν δόσιν τοῦ κλήρου , μὴ λάθῃ παρακρουσαμένη τὴν βασιλικὴν δεσποτείαν ἡ μεταξὺ τοῦ χρόνου μακρὰ περίοδος . ὁ δὲ Κατάνης οὗτος , νοσοῦντα ἑωρακὼς ἤδη τὰ Ῥωμαίων πράγματα , θρασύτερον διετέθη πρὸς βασιλέα καὶ ἠμέλει τῶν καθηκόντων δικαίων . ὅθεν καὶ τὴν τοῦ βασιλέως ὑφορώμενος αἰφνίδιον ἔφοδον ἑαυτόν τε κατὰ πᾶν τὸ δυνατὸν ἠσφαλίζετο καὶ τὴν τῆς Μιτυλήνης ἐμελέτα ἐπιβουλήν . καιροῦ δὲ ἤδη λαβόμενος εἰς πέρας καὶ τὴν ἐπιβουλὴν ἐξέῤῥηξεν . οἱ μέντοι συνδεδραμηκότες ἐπὶ τὴν τῆς Μιτυλήνης ἅλωσιν Ῥόδιοι μετὰ τῶν ἑτέρων τὴν τοῦ Φωκαέως Κατάνη μοχθηρίαν τῆς γνώμης κατεγνωκότες ἐς τὰ οἴκοι ἀνεχώρησαν .
Lemmas: ( Ε . ) βούλομαι δέ ὁ τε Ῥόδιος καί ὁ ὁ Κυκλάς νῆσος ἡγεμών ὁ τε χρῆμα διαρπάζω καί ὁ ἄλλος ἐπίσης ἐπικράτεια διανέμω ὁ Λέσβιος , δόλος τις καί ἀπάτη χράω ὁ ὁ Φωκαιεύς ἀρχηγός Κατάνη οἰκεῖος τε φρουρά εἰσάγω εἰς ὁ Μιτυλήνη καί οὗτος σφετερίζω , οὗτος παρακρούω . νομίζω γάρ ῥᾳδίως ἐκεῖθεν καί ὅλος ἄνευ σύμμαχος ὁ νῆσος κρατέω , ἅτε πλείων συναμφότεροι ἐκεῖνος μόνος αὐτός κτάομαι δύναμις . ὀκτώ μέν γάρ ἔρχομαι ἔχω τριήρης μόνος αὐτός , ὅς ἐκ γεννους φθάνω πληρόω · ὁ δέ Ῥόδιος τέσσαρες · ὁ δέ ἕτερος τρεῖς ὁ ὁ Κυκλάς νῆσος ἀρχηγός . αὐτός μέν οὖν ὁ μέν ὁ Μιτυλήνη οἰκήτωρ εὐθύς ἐξοικίζω ὁ πατρίς · ὁ δέ ὁ γυνή καί ὁ τέκνον μεταπέμπω ἐκ Φώκαια ἐκεῖ ὁ οἴκησις ἔχω αἱρέω , φρουρά ἱκανός ἐγκαταλείπω ὁ Φώκαια . κλῆρος δέ αὐτός περιέρχομαι εἰμί ἀπό πρόγονος ὁ Φώκαια , πρός ὁ βασιλεύς καί πάππος ὁ βασιλεύς ὅς δίδωμι ἐπιτροπή τε ἕνεκα καί χρῆμα τις πορισμός . διό καί κατά χρόνος τακτός ὁ ὁ οὗτος ἐφορεία διαδέχομαι γράμμα βασιλικός ἀνανεόω ἀεί διατελέω ὁ δόσις ὁ κλῆρος , μή λανθάνω παρακρούω ὁ βασιλικός δεσποτεία ὁ μεταξύ ὁ χρόνος μακρός περίοδος . ὁ δέ Κατάνη οὗτος , νοσέω ὁράω ἤδη ὁ Ῥωμαῖος πρᾶγμα , θρασύς διατίθημι πρός βασιλεύς καί ἀμελέω ὁ καθήκω Δίκαιος . ὅθεν καί ὁ ὁ βασιλεύς ὑφοράω αἰφνίδιος ἔφοδος ἑαυτοῦ τε κατά πᾶς ὁ δυνατός ἀσφαλίζω καί ὁ ὁ Μιτυλήνη μελετάω ἐπιβουλή . καιρός δέ ἤδη λαμβάνω εἰς πέρας καί ὁ ἐπιβουλή ῥέζω . ὁ μέντοι συντρέχω ἐπί ὁ ὁ Μιτυλήνη ἅλωσις Ῥόδιος μετά ὁ ἕτερος ὁ ὁ Φωκαιεύς Κατάνη μοχθηρία ὁ γνώμη καταγιγνώσκω εἰς ὁ οἴκοι ἀναχωρέω .